Diari Oficial de la Generalitat Valenciana


Sumari del DOGV 4526, del 20-06-2003 (2003/7050)

RESOLUCIÓ de 27 de maig de 2003, del director de l'Agència Valenciana de Ciència i Tecnologia, per la qual es dóna publicitat a les línies pressupostàries i a l'import global màxim destinat a finançar determinades convocatòries d'ajudes i de beques de la Subsecretaria de l'Oficina de Ciència i Tecnologia, i s'adapten a l'efectiva posada en funcionament de l'Agència Valenciana de Ciència i Tecnologia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7050


Data del document
:   27-05-2003

Organisme emissor
:   Agència Valenciana de Ciència i Tecnologia

Tipus de document
:   Resolució

Anàlisi jurídica

 Descriptors 

:   * enginyer
    * mètode pedagògic
    * veterinari
    * telecomunicació
    * professió de la comunicació
    * professió de la informàtica
    * ciències físiques
    * metge
    * agronomia
    * ecologia
    * educació física
    * ajuda pública
    * professió de l'urbanisme
    * farmacèutic
    * assignació per estudis
    * suport econòmic
    * personal d'investigació
    * professió artística
    * biologia
    * ciències aplicades
    * formació professional
    * ciència econòmica
    * professió de la informació
    * psicologia
    * ciències socials
    * geologia

RESOLUCIÓ de 27 de maig de 2003, del director de l'Agència Valenciana de Ciència i Tecnologia, per la qual es dóna publicitat a les línies pressupostàries i a l'import global màxim destinat a finançar determinades convocatòries d'ajudes i de beques de la Subsecretaria de l'Oficina de Ciència i Tecnologia, i s'adapten a l'efectiva posada en funcionament de l'Agència Valenciana de Ciència i Tecnologia. [2003/7050]
  
La Subsecretaria de l'Oficina de Ciència i Tecnologia de la Presidència de la Generalitat Valenciana, a l'empara d'allò que disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, ha convocat beques i ajudes la concessió de les quals estava condicionada a l'existència de crèdit adequat i suficient en els Pressuposts de la Generalitat Valenciana per a l'exercici 2003.
  
Una vegada publicada la Llei 12/2002, de 27 de desembre, de Pressuposts de la Generalitat Valenciana per a l'exercici 2003, en el Diari Oficial de la Generalitat Valenciana el dia 31 de desembre de 2002, s'ha de donar publicitat a les línies pressupostàries i a l'import global màxim destinat a finançar les convocatòries tramitades anticipadament.
  
Per altra part, la disposició final segona de la Llei 11/2002, de 23 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, establix que des de l'entrada en vigor del Reglament de l'Agència Valenciana de Ciència i Tecnologia (AVCIT), esta se subrogarà en tots els béns, els drets i les obligacions que l'Organisme Públic Valencià d'Investigació tinguera reconeguts per a l'exercici de les seues funcions, així com en tots els béns, els drets i les obligacions que la Generalitat Valenciana tinguera reconeguts per a l'exercici de les funcions que passarà a exercir l'AVCIT.
  
Posteriorment, el dia 15 de maig de 2003, es publica en el DOGV el Decret 43/2003 del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, la disposició final primera del qual establix que des de l'entrada en vigor d'este reglament es durà a terme la citada subrogació.
  
Com a conseqüència del mencionat canvi d'organització, resulta necessària la modificació de les diferents convocatòries de beques i ajudes realitzades per la Subsecretaria de l'Oficina de Ciència i Tecnologia de la Presidència de la Generalitat Valenciana, per a adaptar-les al nou òrgan competent per a la tramitació i la concessió d'estes.
  
Esta mesura junt amb l'increment en la dotació d'algunes de les línies de subvenció convocades per la Subsecretaria de l'Oficina de Ciència i Tecnologia, produïda per l'aprovació del pressupost de l'Agència Valenciana de Ciència i Tecnologia per Acord del Govern Valencià de data 29 d'abril de 2003, motiven la present resolució.
  
Per tot això exposat i d'acord amb l'article 47 del text refós de la Llei d'Hisenda Pública de la Generalitat Valenciana, aprovada pel Decret Legislatiu, de 26 de juny de 1991, del Consell de la Generalitat Valenciana i la Resolució de 16 de maig de 2003, del president de l'Agència Valenciana de Ciència i Tecnologia, de delegació d'atribucions, resolc:
  
Primer
  
Per a l'exercici de 2003, d'acord amb el que establix la Llei 12/2002 de 27 de desembre, de Pressuposts de la Generalitat Valenciana, i l'Acord del Govern Valencià de data 29 d'abril de 2003, pel qual s'aprova el pressupost de l'Agència Valenciana de Ciència i Tecnologia, les beques i les ajudes, que es van tramitar anticipadament, la concessió de les quals depenga de l'Agència Valenciana de Ciència i Tecnologia es finançaran a càrrec dels pressuposts d'esta, amb els capítols i les línies pressupostàries següents, i amb l'ampliació de la dotació fins a les quanties que s'especifiquen:
  
a) Les beques i ajudes per a la formació de personal investigador de caràcter predoctoral, convocades per Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.398, de 13 de desembre de 2002, es finançarà a càrrec de la línia SE3640001, capítol IV, per un import màxim de 717.428 euros per a beques de caràcter predoctoral i 250.000 euros per a estades de becaris de caràcter predoctoral.
  
b) Les ajudes per a l'adquisició, renovació o millora d'equipament cientificotecnològic per a infraestructures d'investigació, convocades per Resolució de 18 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.407, de 27 de desembre de 2002, es finançarà a càrrec de la línia SE3670001, capítol VII, per un import global màxim de 3.217.980 euros.
  
c) Les ajudes per a grups de I+D+I, convocades per Resolució de 18 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.407, de 27 de desembre de 2002, es finançarà càrrec de la línia SE3640002, capítol IV, per un import màxim de 3.107.042 euros i la línia SE3670001, capítol VII, per un import màxim d'1.200.000 euros.
  
d) Les beques per a la formació de personal tècnic de suport a la investigació, convocades per Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.406, de 26 de desembre de 2002, es finançarà a càrrec de la línia SE3640001, capítol IV, per un import global màxim d'1.442.060 euros.
  
Segon
  
Ampliar la dotació, fins a les quanties que s'especifiquen, destinada a finançar les següents convocatòries publicades en este exercici:
  
a) Resolució de 3 de febrer de 2003, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.459, de 13 de març de 2003, per la qual es convoquen diferents beques i ajudes per a les accions de suport a la investigació per a l'exercici 2003, es finançarà a càrrec de la línia SE3640001, capítol IV, per un import màxim de 499.091, 42 euros per a estades i 345.000 euros per a beques postdoctorals.
  
b) Resolució de 6 de març de 2003, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.463, de 20 de març de 2003, per la qual es regula la concessió d'incentius autonòmics a la Investigació Científica, Desenvolupament Tecnològic i Innovació (I+D+I) a la Comunitat Valenciana, es finançarà a càrrec de la línia SE3670001, capítol VII, per un import global màxim de 4.896.180 euros.
  
c) Resolució de 6 de març de 2003, del subsecretari de l'Oficina de Ciència i Tecnologia de la Presidència de la Generalitat Valenciana, publicada en el DOGV núm. 4.467, de 26 de març de 2003, per la qual es convoquen ajudes per a accions especials de I+D per a l'exercici 2003, es finançarà a càrrec de la línia SE3640002, capítol IV, per un import global màxim d'1.535.880 euros.
  
d) Resolució de 8 de maig de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora, publicada en el DOGV núm. 4.503, de 20 de maig de 2003, es finançarà a càrrec de la línia SE3640001, capítol IV, per un import global màxim de 533.783 euros.
  
Tercer
  
Les referències fetes en les diferents convocatòries d'ajudes i beques citades anteriorment a la Subsecretaria de l'Oficina de Ciència i Tecnologia s'entendran realitzades, en virtut del Decret 43/2003, del Consell de la Generalitat citat, a l'Agència Valenciana de Ciència i Tecnologia, que d'acord amb la disposició final segona de la Llei 11/2002, de 23 de desembre, de Mesures Fiscals, de Gestió Administrativa i Financera i d'Organització de la Generalitat Valenciana se subroga en totes les obligacions adquirides per la Subsecretaria de l'Oficina de Ciència i Tecnologia.
  
Quart
  
L'òrgan competent per a resoldre les ajudes convocades, esmentades en l'apartat primer i segon de la present resolució, serà el director de l'AVCIT, per delegació d'atribucions conferida per la Resolució de 16 de maig de 2003, del president de l'Agència.
  
Cinqué
  
La present resolució entrarà en vigor al dia següent de la seua publicació en el Diari Oficial de la Generalitat Valenciana.
  
Contra esta resolució, que esgota la via administrativa, es pot interposar recurs de reposició davant el mateix òrgan que ha dictat l'acte, en el termini d'un mes comptador des del dia següent de la seua publicació, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la seua publicació, segons el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.